# 真·三國無雙

《**真·三國無雙**》者（日文「真·三國無双」），電子遊戲也，日本光榮公司所產。其事狀人物，蓋取自三國歷史，通《三國志》《三國演義》，成一家之言。

是遊戲也，品類甚夥，自成部系。溯其始，在西元一九九七年，時出『三國無雙』，角力之戲。越三載，改弦更張，務求一騎當千、縱橫萬眾之快。好事者謔之曰「割草」，蓋言其摧枯拉朽，莫之能禦也。

至今正部凡八世，行於世者千萬有奇，其盛如此。

## 履歷

《三國無雙》之戲，推陳出新，梓行不絕，益以「特別版」、「猛將傳」、「帝王傳」之名。

夫「猛將」之作，廣益名臣，博拓戎機，使奕者益廣游趣，如添羽翼。

「帝王」則異於是。適此戲者，可自署名號，肇建形貌。於方寸之間，驅策群賢，跨馬橫戈，逐鹿中原。其規摹帝業、混一區宇之志，皆在指掌之內也。

諸作先後若下。

### 正作

* 一九九七年 **三國無雙 二〇〇〇年 **真·三國無雙 二〇〇一年 **真·三國無雙其二**
	+ 二〇〇二年 **其二 猛將傳 二〇〇三年 **真·三國無雙其三**
	+ 二〇〇三年 **其三 猛將傳**
	+ 二〇〇四年 **其三 帝王傳**
	+ 二〇〇五年 **其三 熱狂** （電腦版）
* 二〇〇五年 **真·三國無雙其四**
	+ 二〇〇五年 **其四 猛將傳**
	+ 二〇〇六年 **其四 帝王傳**
	+ 二〇〇六年 **其四 特別版**（電腦版）
* 二〇〇八年 **真·三國無雙其五**（電腦版）
	+ 二〇〇八年 **其五 特別版**
	+ 二〇〇九年 **其五 帝王傳 二〇一一年 **真三國無雙 其六**
	+ 二〇一一年 **其六 特別版**
	+ 二〇一一年 **其六 猛將傳**
	+ 二〇一二年 **其六 正傳加猛將傳**（電腦版）
	+ 二〇一二年 **其六 帝王傳 二〇一三年 **真三國無雙其七**
	+ 二〇一三年 **其七 猛將傳**
	+ 二〇一四年 **其七 正傳加猛將傳**（電腦版）
	+ 二〇一五年 **其七 帝王傳**（電腦版）
* 二〇一八年 **真三國無雙其八**
	+ 二〇二一年 **其八 帝王傳**

### 派生作

* 二〇〇九年 **真·三國無雙 聯合突襲 二〇一〇年 **真·三國無雙 聯合突襲其二 二〇一一年 **真三國無雙 對戰 二〇一二年 **真三國無雙 次代**

### 手機版、網路版

* 二〇〇八年 **真·三國無雙 線上 二〇一一年 **真·三國無雙 百萬雄師 二〇一二年 **真·三國無雙 撕裂 二〇一三年 **真·三國無雙 爆發**

### 他

* 二〇〇六年 **雀·三國無雙**（麻雀戲）
* 二〇一六年 **真·三國無雙 英傑傳**

### 影

* 二〇二一年 **真·三國無雙**

## 緣起

東漢末年，漢祚衰落，黃巾峯起，宦官釀禍。值此國難之際，有心繫亂世、雄才偉略之三人，涿州劉備，沛國曹操，江東孫堅，或攜家帶口，或結義金蘭，投身乎此世，意欲席捲八荒，一統天下。

時董卓、李傕接踵起事，呂布、公孫割據一方，華北袁紹、江夏劉表、壽春袁術無不覬覦漢帝之九龍寶鼎、傳國玉璽，卒興兵起事，可歎我九州繼戰國之後，一統三百余年，今覆分裂，四海之內，流離失所，悲夫！

所幸天隨人願，數十年間，各路英傑平董卓，殺呂布，擒袁紹，收袁術，天下之間，三足鼎立。劉備輾轉流離，依袁紹復附劉表；曹操克定中原，挾天子而令諸侯；江東歷經三世，孫策、孫權先後掌權，知人善用，六十一郡盡收國中。

操既逐玄德於長坂，夙興夜寐，乃設大船團，順江而下，意欲一掃劉、孫，孰知赤壁一戰，鋒銳盡折，無奈敗北，思慮日後之計。當是時，玄德西進，收荊州、定益州，權乃固江東地，三足鼎立之勢遂成。

曹魏新敗，然后西蜀江東聯盟，共拒曹操。權進妹固好，劉氏北進，大破曹軍於定軍山，斬夏侯淵；權遣甘寧、凌統眾數犯合淝，無功而返。魏有張遼，益加五子良將，守住東方。期間孫吳數度聲索荊州，魯肅訪關羽，得無寸地。
未幾，玄德命關羽守樊城，時孫權亦忌之，令細作北通曹操，約定偷襲。計成，龐德雖奮力死戰，寡不敵眾，陣亡；羽不察呂蒙白衣渡江，見擒，與其子關平屈死刀下。

孫吳背盟，關、張新死，玄德怒不可遏。乃絕子龍、孔明之言，興師問罪。不料雖呂蒙已死，陸遜覆來，夷陵之戰火燒連營，玄德於白帝城身死。
時之北魏，操已歸西，子丕繼位，是為魏文帝。當時，蜀漢後主踐祚，非孔明無以成事。東吳大帝，雖有良將，不抵嗣君之缺，因之陷入混亂。孔明北伐，收姜維，斗仲達，奈何天數無常，星夜秋風，身死五丈原。此後，蜀漢一蹶不振，雖有姜維、楊儀之智，廖化、仲權之勇，仍不能覆先前之勢，屢敗屢戰，屢戰屢敗。乃徐圖南進，平定南中。南中既定，孟獲心服，於是固守勢。

五丈原後，司馬氏威風日盛，魏廷內外苦不堪言。故先有大將軍曹爽峯起，後有高貴鄉公曹髦傳詔，皆不能止。司馬懿死，司馬師繼；師死，司馬昭續。期間大肆集權，時人莫敢妄議國事。

後主昏庸無道，昭招安之，滅後蜀；東吳孫皓，堪比桀紂，昭之後繼——晉武帝炎平之。三國歷史，浩浩百年，至此終焉。

## 勢力、人物

蓋後漢群雄，及三國將士也者，文武並舉，遊戲咸呼為「武將」，自初代至今七代，計九十四人。下表中曰〇者，玩家自『三國無雙』始可役，曰一至八者，係自『真·三國無雙其一』至『其八』可也。

（圓括弧）內為表字，〔六角括弧〕內為註解。

### 曹魏（象：雀，色：青）

* 夏侯惇（元讓）——〇
* 典韋——〇
* 張遼（文遠）——一
* 曹操（孟德）——〇
* 許褚（仲康）——〇
* 夏侯淵（妙才）——一
* 徐晃（公明）——二
* 張郃（雋乂）——二
* 曹仁（子孝）——三
* 曹丕（子桓）——四
* 甄姬（一說甄宓）——二
* 蔡文姬（琰）——聯合突襲其二〔行表字者，蓋日本新字體無「琰」字也〕
* 賈詡（文和）——六
* 龐德（令明）——四、六以降
* 王異——六之猛將傳〔趙昂妻〕
* 郭嘉（奉孝）——六之猛將傳
* 樂進（文謙）——七
* 李典（曼成）——七
* 于禁（文則）——七之猛將傳
* 荀彧（文若）——七之帝王傳
* 荀攸（公達）——八
* 滿寵（伯寧）——八
* 曹休（文烈）——八

### 蜀漢（象：龍，色：綠）

* 趙雲（子龍）——〇
* 關羽（雲長）——〇
* 張飛（翼德）——〇
* 諸葛亮（孔明）——〇
* 劉備（玄德）——一
* 馬超（孟起）——一
* 黃忠（漢升）——一
* 魏延（文長）——二
* 關平（坦之）——四
* 龐統（士元）——二
* 月英——三〔諸葛亮妻黃氏〕
* 姜維（伯約）——一至四、六以降
* 劉禪（公嗣）——六
* 星彩——四、六以降〔後主敬哀皇后〕
* 馬岱——六
* 關索（維之）——六
* 鮑三娘——六〔關索妻〕
* 徐庶（元直）——六之帝王傳
* 關興（安國）——七
* 張苞——七
* 關銀屏——七〔關羽女〕
* 法正（孝直）——七之猛將傳
* 周倉 ——八
* 夏侯氏 ——八〔夏侯淵女〕

### 孫吳（象：虎，色：赤）

* 周瑜（公瑾）——〇
* 陸遜（伯言）——〇
* 孫尚香——〇〔漢昭烈帝孫夫人〕
* 甘寧（興覇）——一
* 孫堅（文臺）——一
* 太史慈（子義）——〇
* 呂蒙（子明）——一
* 黃蓋（公覆）——二
* 周泰（幼平）——三
* 凌統（公績）——四
* 孫策（伯符）——二
* 孫權（仲謀）——一
* 小喬——二〔周瑜妻〕
* 大喬——二至四、六以降〔孫策妻〕
* 丁奉（承淵）——六
* 練師——六〔吳大帝歩夫人〕
* 魯肅（子敬）——七
* 韓當（義公）——七
* 朱然（義封）——七之猛將傳
* 程普（德謀）——八
* 徐盛（文響）——八

### 西晉（象：麒麟，色：靛）

西晉勢力，始於『真·三國無雙其六』，司馬懿自此身著靛色，不覆著青。

* 司馬懿（仲達）——一
* 司馬師（子元）——六
* 司馬昭（子上）——六
* 鄧艾（士載）——六
* 王元姬——六〔昭之妻，晉武帝炎之母，晉文明皇后〕
* 鐘會（士季）——六
* 諸葛誕（公休）——六
* 夏侯霸（仲權）——六
* 郭淮（伯濟）——六
* 賈充（公閭）——七
* 文鴦（次騫）——七
* 張春華——七〔司馬懿妻，師、昭之母，晉宣穆張皇后〕
* 辛憲英——八〔辛毗女〕

### 東漢、諸侯（日曰他，象：牡丹，色：黃）

* 貂蟬——〇
* 呂布（奉先）——〇
* 董卓（仲穎）——一
* 袁紹（本初）——一
* 張角——一
* 孟獲——二至四、五之帝王傳以降〔南中王〕
* 祝融——二至四、六以降〔孟獲妻〕
* 左慈（元放）——四、七以降
* 呂玲綺——七之猛將傳〔呂布女〕
* 陳宮（公臺）——七之猛將傳
* 華雄——八
* 董白——八〔董卓孫女〕
* 袁術（公路）——八

（以下非三國者）

* 伏羲——二、聯合突襲其二
* 女媧——二、聯合突襲其二
* 始皇帝——聯合突襲其二
* 項羽——聯合突襲其二
* 虞姬——聯合突襲其二

『真·三國無雙』者，雖云依託漢末三國之事，然其品人志物，多由臆度，大異於常。

考其將帥，性情多乖。如張郃以纖柔稱，魏延、周泰則終日緘默，狀若土木。其器械尤為怪誕：凌統操雙節之棍，孫策執旋柄之梃；更有夏侯霸持攻城巨矟，鄧艾運旋鑽之器。此類兵刃，古所未聞，與時錯舛，莫此為甚。

至若張角、于吉之徒，皆能指召風雷，行幻術於行伍。又取鮑三娘、祝融等巾幗，雖不載於史冊，僅見於野史演義，然戲中皆令其披堅執銳，各立門戶，別開生面，遂使婦人亦有梟傑之姿。

## 樂

觀夫戰陣，目接旌旗，耳受音聲。有中樂參以西土搖滾之樂、重金屬之響，誠中西合璧也。側耳傾聽，金戈鐵馬，山河浩蕩；千軍萬馬，黃沙百戰，依局勢變幻而氣氛迥然。夫飛將呂布，三國最強，當其得勝，專樂獨奏，霸氣昭然若揭，英魂躍然屏上。

## 臺本

各代戰場，略有不同，然三國百年亂世，猶如緞帶，須有大戰穿引之：

* 黃巾之亂（漢中平元年，公元一八四年）
* 汜水關、虎牢關之戰（漢初平二年，公元一九〇年）
* 官渡之戰（漢建安五年，公元二〇〇年）
* 赤壁之戰（漢建安十三年，公元二〇八年）
* 合淝之戰（凡五次，自二〇八年至二五三年）
* 樊城之戰（漢建安二十四年，公元二一九年）
* 夷陵之戰（魏黃初三年、蜀章武二年、吳黃武元年，公元二二二年）
* 五丈原之戰（魏青龍二年、蜀建興十二年、吳嘉禾三年，公元二三四年）

自『真·三國無雙其六』後，西晉雄起，覆經數戰，天下始得歸一。

## 機能

無雙系列，大體沿用相似系統，相似方式。詳解如下：

以微軟叉盒為例：

* 視押X次數（一至六次）而成「普通攻擊」。
	+ 按A躍起，或被攻擊於空中押X可發動「空中普通攻擊」。
* 視押Y前押X次數（零至五次）發動「蓄力攻擊」。
	+ 空中押Y可發動「空中蓄力攻擊」（引擎不支持版本除外）。
* 押左緩衝鍵：
	+ 呼馬（其五以降）；
		- 押緊以上馬（其七）。
* 押右緩衝鍵：
	+ 迴避（其五）；
	+ 切換二武器，同時發動「易武攻擊」（其六、其七）。
* 無雙量表滿時，於地面押B可發動必殺技「無雙亂舞」，威力巨大，近處雜兵一掃而空。
	+ 自『其六』起，於初始招式外一部武將可習得「空中無雙亂舞」，他將可習得「易武無雙亂舞」（押X與B）。
	+ 『其七』眾將皆可習得三亂舞。
* 『其四』、『其七』之「覺醒機能」，按右搖桿發動，覺醒時攻擊、無雙亂舞力度增益。